Správa zo zahraničnej pracovnej cesty

1.  Účastníci ZPC:

Ing. Ľubomír BILSKÝ, CVTI SR, Lamačská cesta 8/A, 811 04 Bratislava, vedúci Kancelárie riaditeľa
PhDr. Ľubomír Kucka, CVTI SR, Lamačská cesta 8/A, 811 04 Bratislava, Odbor transferu technológií / Oddelenie informačnej podpory transferu technológií
Mgr. Anna Janušová, CVTI SR, Lamačská cesta 8/A, 811 04 Bratislava, Útvar kancelárie riaditeľa

2.  Zahraničná pracovná cesta:

Účasť na podujatí Summer Academy 2012 v rámci projektu SmartNet Programu cezhraničnej spolupráce Slovenská republika - Rakúsko.

Miesto: Rakúske združenie priemyslu (Industriellenvereinigung - IV) Schwarzenbergplatz 4, Viedeň, Rakúsko

3.  Rámcový program pobytu:

18. 7. 2012 

06:20 hod – odchod z Bratislavy
8.00- 12.00 hod. 
-	Predstavenie slovenských partnerov projektu CVTI SR a ABC – Academic Business Cluster (Dr. Blanka Hermanová, Cross Border Coordinator -  Projekt SMART –NET)
-	Prezentácia EUBA Bratislava - Ekonomická univerzita a jej študijné odbory, prezentácia ABC – Academic Business Cluster a ich medzinárodných projektov, kooperácie s praxou (Ing. Peter Filo, PhD., Prodekan Obchodnej fakulty Ekonomickej univerzity v Bratislave)
-	Prezentácia CVTI SR - Informačná podpora vedy a výskumu na Slovensku (Ing. Ľubomír Bilský, vedúci kancelárie riaditeľa CVTI SR)
-	Téma: „Poskytovanie služieb pri zabezpečovaní ochrany duševného vlastníctva“ (PhDr. Ľubomír Kucka - CVTI SR)
-	Prezentácia BIC Bratislava, téma: „Podpora obchodnej a výskumno-vývojovej spolupráce v rámci EÚ“ (Dr. Ing. Štefan Vrátny, riaditeľ BIC Bratislava, spol s.r.o.)
-	Informácie o programe Summer Academy 2012 / 23. a 24. júla 2012 / na Slovensku (Dr. Blanka Hermanová, Cross Border Coordinator -  Projekt SMART –NET)
16:30 – príchod do Bratislavy

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola aktívna účasť na podujatí Summer Academy 2012, ktoré je jedným z aktivít realizovaných v rámci projektu SmartNet. Summer Academy je letná univerzita pre končiacich študentov stredných škôl a predovšetkým študentov vysokých škôl rôznych smerov. Celkovo sa jedná o 20 študentov rakúskej národnosti. Študenti vysokých škôl o participácii na tomto letnom vzdelávaní neprejavili záujem. Vzdelávanie sa realizuje v nemeckom a anglickom jazyku, pre študentov je každý deň organizovaný kurz slovenského jazyka.
Dňa 18.7.2012 boli ako prednášatelia na vyučovanie pozvaní slovenskí experti.
Ing. Peter Filo, PhD. prezentoval v nemeckom jazyku vývoj slovenskej ekonomiky od začiatku 20.storočia až po súčasnosť, a to najmä so zacielením na slovensko-rakúske vzťahy. Značná časť prezentácie bola venovaná turizmu na Slovensku. Následne bola predstavená Ekonomická univerzita v Bratislave a taktiež ABC – Economic Business Cluster, ako jeden z partnerov projektu SmartNet. 
Ing. Ľubomír Bilský vo svojej prezentácii v anglickom jazyku predstavil prítomným Centrum vedecko-technických informácií SR – jeho štruktúru, činnosť a projektové aktivity.
PhDr. Ľubomír Kucka sa v prezentácii v anglickom jazyku venoval tematike poskytovania služieb pri zabezpečovaní ochrany duševného vlastníctva.
Dr. Ing. Štefan Vrátny prezentoval problematiku podpory obchodnej a výskumno-vývojovej spolupráce v rámci EÚ a taktiež činnosť BIC Bratislava.
Prednášky boli pre študentov, ako je pre ostatných prítomných veľmi zaujímavé a prínosné, čo dosvedčovali aj početné otázky zo strany študentov.
Dr. Blanka Hermanová po ukončení prednáškového bloku oboznámila prítomných o priebehu ďalších aktivít a programu v rámci Summer Academy 2012, a to v týždni od 23.7.2012 do 26.7.2012, kedy bude letná akadémia ukončená.
Na vzdelávacích aktivitách tohto dňa bol prítomný aj Dr. Ewald Kloser – vedúci riešiteľ projektu z Rakúskeho združenia priemyslu, s ktorým po ukončení prednáškového bloku prebehlo rokovanie o organizačných záležitostiach projektu SmartNet, najmä uzatvorenia zmluvy o národnom spolufinancovaní.

5.  Odporúčané závery:

Na základe dosiahnutých priaznivých výsledkov tejto spoločnej akcie slovenských a rakúskych partnerov naďalej rozvíjať spoluprácu v oblasti vzdelávania, predovšetkým odborného vzdelávania, vychádzajúceho z potrieb priemyslu. Robiť väčšiu osvetu o možnosti účasti na takejto forme letného vzdelávania medzi študentmi slovenských univerzít na Summer Academy 2013.

6.   Prehľad prinesenej dokumentácie a miesto jej uloženia

Fotogaléria z akcie bude zverejnená na webovej stránke projektu SmartNet.

7. Osobitne vyhodnotený očakávaný prínos ZPC

Účasť na vzdelávaní v rámci akcie Summer Academy 2012 bola z pozície  CVTI SR – ako hlavného slovenského koordinátora – nevyhnutná, nakoľko letná akadémia je jednou z prioritných aktivít projektu SmartNet. Konzultácia s hlavným riešiteľom projektu Dr. Kloserom a hlavnou koordinátorkou projektu Dr. Hermanovou bola dôležitá z pohľadu implementácie predmetného projektu. 

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.

Súhlasím so zverejnením správy na internete: áno

Dátum: 20. 07. 2012

Správu vypracovala: Anna Janušová			.................................................

Ďalší účastníci ZPC: Ľubomír Bilský			.................................................

 			Ľubomír Kucka			.................................................